**Maksātnespējas procesa administratoru (turpmāk – administrators) un tiesiskās aizsardzības procesa uzraugošo personu (turpmāk – uzraugošā persona) darbības uzraudzības veikšanas ietvaros Maksātnespējas kontroles dienests apstrādā fizisku personu datus šādiem nolūkiem:**

* Sūdzību par administratora vai uzraugošās personas rīcību izskatīšana;
* Iesniegumos sniegtās informācijas par administratora vai uzraugošās personas rīcību izskatīšana;
* Plānotās un neplānotās uzraudzības veikšana;
* Administratoru riska līmeņa noteikšana uzraudzības pasākumu plānošana;
* Uzraudzības veikšanai nepieciešamās informācijas administratora darbības pārskatā un Elektroniskajā maksātnespējas uzskaites sistēmā (turpmāk - EMUS) izvērtēšana.

**Personas datu apstrādes tiesiskais pamats:**

* VDA regulas 6.panta 1.punkta c) apakšpunkts - lai izpildītu uz pārzini attiecināmu juridisku pienākumu un e) apakšpunkts - lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras, 9. panta 2. punkta b) apakšpunkts - īpašu kategoriju personas datu apstrāde normatīvajos aktos paredzētajā kārtībā, lai realizētu pārziņa pienākumus un īstenotu pārziņa vai datu subjekta konkrētas tiesības uzraudzības pasākumu īstenošanas ietvaros, 10.pants - personas datu par sodāmību un pārkāpumiem apstrāde normatīvajos aktos paredzētajā kārtībā;
* Maksātnespējas likuma 174.1, 174.2 un 174.3 pants;
* Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFN likums) 45. panta pirmās daļas 10. punkts un 77. panta pirmā daļa;
* Starptautisko un Latvijas Republikas nacionālo sankciju likuma (turpmāk – Sankciju likums) 13. panta (410) daļa, 13.2 pants;
* Ministru kabineta 2018.gada 4.decembra noteikumi Nr.757 „Maksātnespējas kontroles dienesta nolikums”;
* Ministru kabineta 2018.gada 7.augusta noteikumi Nr.484 „Maksātnespējas kontroles dienesta tīmekļvietnē publicējamo ziņu noteikumi”;
* Ministru kabineta 2019.gada 16.jūlija noteikumi Nr.346 „Maksātnespējas procesa administratora darbības pārskata noteikumi”;
* Ministru kabineta 2018. gada 4.decembra noteikumi Nr.761 „Elektroniskās maksātnespējas uzskaites sistēmas noteikumi” u.c. maksātnespējas jomu un Maksātnespējas kontroles dienesta darbību reglamentējošie ārējie un iekšējie normatīvie akti.

**Personas datu ieguves avoti:**

Personas datus šīs datu apstrādes ietvaros Maksātnespējas kontroles dienests iegūst no paša datu subjekta, Maksātnespējas kontroles dienesta lietvedībā esošajiem dokumentiem, MKD pārziņā esošās EMUS, programmas Teams, veicot administratora/uzraugošās (uzklausot mutvārdu paskaidrojumus tiešsaistē, tostarp veicot audio un video ierakstu), kā arī no ārējiem avotiem - administratora lietvedībā esošajiem dokumentiem (tostarp, veicot fotofiksācijas), citu valsts institūciju informācijas sistēmām, publiskajiem reģistriem un datu bāzēm, kuras pieejamas Maksātnespējas kontroles dienestam normatīvajā regulējumā noteikto funkciju veikšanai.

**Personas datu kategorijas:**

Lai nodrošinātu pilnvērtīgu un normatīvajam regulējumam atbilstošu administratoru un uzraugošo personu darbības uzraudzību, Maksātnespējas kontroles dienests iepriekš minētajiem nolūkiem apstrādā ne tikai maksātnespējas procesa administratoru un tiesiskās aizsardzības procesa uzraugošo personu datus, bet normatīvajos aktos noteiktajos gadījumos arī MKD nodarbināto, fiziskās personas maksātnespējas procesa subjektu, parādnieka pārstāvju, parādnieka juridiskās personas pārvaldes institūciju locekļu, kapitālsabiedrības dalībnieku (akcionāru), personālsabiedrības personiski atbildīgie biedru, ieinteresētās personas attiecībā pret parādnieku (ML 72. p., 131. p.), patiesā labuma guvēju, administratora laulātā vai personas, kas ir ar administratoru radniecības vai svainības attiecībās līdz otrajai pakāpei (ML 20. p. pirmās daļas 8. pkt.), administratora darījumu partneru (fizisku personu) (ML 20. p. pirmās daļas 8. pkt.), kreditoru maksātnespējas procesā, maksātnespējas procesā pieaicināto speciālistu, administratora parādnieka vārdā noslēgto līgumu un līgumu, kas tiek turpināti pēc attiecīgā maksātnespējas procesa pasludināšanas, līguma slēdzēja puses (fiziskas personas), tiesvedības puses (fiziskas personas), maksātnespējas procesa administratora klienta (fiziskas personas) NILLTPFN likuma izpratnē, maksātnespējas procesa administratora klienta NILLTPFN likuma izpratnē darījumu partneru (fizisku personu), sūdzībās minēto fizisko personu, sūdzības iesniedzēja (fiziskas personas) un maksātnespējas procesa subjekta darbinieku personas datus.

Atkarībā no datu apstrādes konteksta un nolūka, kā arī datu subjektu kategorijas, šīs datu apstrādes ietvaros Maksātnespējas kontroles dienests apstrādā šādas personas datu kategorijas:

* **Personu identificējošie un kontaktinformācijas dati:**

Personas vārds, uzvārds, personas kods, tālruņa/faksa numurs, e-pasta adrese, e-adrese, adrese (atkarībā no konkrētās situācijas - deklarētās dzīvesvietas/faktiskā/prakses vietas/korespondences), foto (administratoru amata apliecībām).

* **Dati par personas (administratora/uzraugošās personas/pieaicinātā speciālista) kvalifikāciju.**
* **Dati, kas saistīti ar personas profesionālo/amata darbību, tās rezultatīvajiem rādītājiem, piemēram:**
* Maksātnespējas subjekta (fiziskas personas) ienākumu gūšanas veids, ienākumi;
* Administratora amata apliecības dati;
* Informācija par administratora/uzraugošās personas lietvedībā esošajiem un pabeigtajiem maksātnespējas procesiem/tiesiskās aizsardzības procesiem;
* Informācija par personas (administratora/uzraugošās personas/pieaicinātā speciālista) atlīdzību maksātnespējas procesā/tiesiskās aizsardzības procesā;
* Informācija par pieaicināto speciālistu kvalifikāciju, darba pienākumiem;
* Informācija par administratoram noteikto riska līmeni pēc profesionālās darbības rezultatīvajiem rādītājiem u.c.
* **Ar personas profesionālo/amata darbību nesaistīti (privāti) personas dati, piemēram:**
* Dati par personas radniecību, mantu, ienākumiem, darījumu partneriem, dati par tiesvedībām, informācija, ko satur administratora/uzraugošās personas audio un video fiksācijas materiāli (uzklausot mutvārdu paskaidrojumus tiešsaistē) u.c.
* **Īpašu kategoriju (veselības) dati:**
* Informācija par darbnespēju (darba nespējas lapā norādītā informācija).
* **Dati par personas pārkāpumiem un sodāmību, piemēram:**
* Informācija par administratoram atzītajiem pārkāpumiem un piemērotajām sankcijām NILLTPFN likumā un Sankciju likumā noteiktajā kārtībā;
* Informācija par administratora saukšanu pie administratīvās atbildības Latvijas Administratīvo pārkāpumu kodeksā un Administratīvās atbildības likumā noteiktajā kārtībā;
* Informācija par administratora/uzraugošās personas saukšanu pie disciplināratbildības;
* Informācija par administratora atcelšanu no maksātnespējas procesa administrēšanas par normatīvo aktu pārkāpumiem;
* Informācija par administratora, uzraugošās personas sodīšanu par noziedzīga nodarījuma izdarīšanu, statusu kriminālprocesā u.c.

**Esošās un paredzamās personas datu saņēmēju kategorijas:**

* Maksātnespējas kontroles dienesta atbildīgie darbinieki;
* Tiesu administrācijas (kā EMUS turētāja) atbildīgie darbinieki;
* Personas datu apstrādātāju (VDA regulas izpratnē) atbildīgie darbinieki;
* Maksātnespējas procesa administratori un tiesiskās aizsardzības procesa uzraugošās personas amata darbības nodrošināšanai nepieciešamajā apjomā;
* Biedrība „Latvijas Maksātnespējas procesa administratoru asociācija”;
* Eksaminācijas komisija;
* Disciplinārlietu komisija;
* Sūdzības iesniedzējs (sūdzības izskatīšanai un lēmuma pieņemšanai un paziņošanai nepieciešamajā apjomā);
* Citas maksātnespējas vai tiesiskās aizsardzības procesā iesaistītās personas (tikai konkrētā datu apstrādes nolūka sasniegšanai nepieciešamajā apjomā, ievērojot normatīvo aktu prasības par personas datu aizsardzību).

Normatīvajos aktos noteiktajos gadījumos un kārtībā:

* Datu subjekts par sevi VDA regulā noteiktajā kārtībā un apjomā, ievērojot NILLTPFN likumā noteiktos informācijas sniegšanas ierobežojumus;
* Attiecīgās valsts pārvaldes iestādes un Valsts kontrole;
* Tiesībaizsardzības iestādes, Finanšu izlūkošanas dienests un tiesas;
* Publiski pieejamiem datiem jebkura persona, kura apmeklē tīmekļa vietni [www.mkd.gov.lv](http://www.mkd.gov.lv) un <https://pakalpojumi.ta.gov.lv>.

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.